Peugeot-Citroen beplan om 8 000 af te dank | Nuus24
Peugeot-Citroen beplan om 8 000 af te dank
Mitsubishi verkoop fabriek vir een euro
Toyota wil hibriedproduksie uitbrei
Die sukkelende Franse motorvervaardiger, PSA Peugeot-Citroen, wat swaar verliese ly weens dalende verkope in suidelike Europa, het Donderdag aangekondig dat daar binnekort 8 000 minder poste beskikbaar gaan wees.Dit volg nadat die bestuur van die maatskappy besluit het om een van hul fabrieke in die noorde van Parys te sluit. Die aankondiging was gemaak tydens ’n vergadering met die verteenwoordigers van die werknemers, maar die werkersunie se lede het beloof dat hulle proteste beplan om die motormaatskappy se keuse te beveg. Die maatskappy staar 'n verlies van €700 miljoen (ongeveer R7.1 miljard) in die gesig gedurende die eerste helfte van dié jaar en probeer om ’n verdere €1 miljard (ongeveer R10.2 miljard) te bespaar in ’n poging om meer kompeterend te bly in Europa se hoogs mededingende motormark. Die resessie in die suide van Europa het tot gevolg dat verkope met 20% in die eerste kwartaal geval het.Die maatskappy hoop om 'n nuwe alliansie met die General Motors Corporation te begin wat dit in staat sal stel om terug te keer na langtermyn-winsgewendheid. – Volg Nuus24 op Twitter. Lees meer oor: peugeot-citroen | frankryk | motor VOLGENDE OP NUUS24X